బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Bigg Boss Episode 21 Highlights: రాహుల్ ‘ఫాల్తు’ మాటలు ఆపు.. కంటెస్టెంట్లకు క్లాస్ పీకిన నాగార్జున
బిగ్ బాస్ ఇంటి సభ్యులకు నాగార్జున క్లాస్ తీసుకున్నారు. ముఖ్యంగా అలీ, తమన్నా, రాహుల్‌లకు స్వీట్ వార్నింగ్ ఇచ్చారు. నాగార్జున అంటించిన చరుకలు, ఇచ్చిన స్వీట్ వార్నింగ్‌లతో శనివారం నాటి ఎపిసోడ్ చాలా వినోదాత్మకంగా నడిచింది.
Samayam Telugu | Updated:
Aug 11, 2019, 12:11AM IST
Bigg Boss Episode 21 Highlights: రాహుల్ ‘ఫాల్తు’ మాటలు ఆపు.. కంటెస్టెంట్లకు క్ల...
టాలీవుడ్‌కు నాలుగు స్తంభాలలో ఒకరిగా చెప్పుకునే కింగ్ అక్కినేని నాగార్జున తన కమాండింగ్ పవర్‌ను ‘బిగ్ బాస్’ కంటెస్టెంట్లకు రుచి చూపించారు. ఇన్ని రోజులూ వారితో సరదాగా నవ్వుతూ మాట్లాడిన నాగార్జున.. శనివారం నాటి 21వ ఎపిసోడ్‌లో మాత్రం తన అసలు సిసలు స్టైల్ ఎలా ఉంటుందో చూపించారు. హౌజ్‌లో హద్దులు దాటుతున్న కంటెస్టెంట్లకు ఛీవాట్లు పెట్టారు. అలీ, తమన్నా, రాహుల్‌కు క్లాస్ పీకారు. వితికా షెరు ఆ నటనేంటి అంటూ చురకలు అంటించారు. మొత్తానికి శనివారం నాటి ఎపిసోడ్ చాలా ఆసక్తికరంగా సాగింది. ఆ ఎపిసోడ్‌లోని హైలైట్స్ ఇప్పుడు చూద్దాం..
అలీకి ఇంకిత జ్ఞానం లేదు..
ఇంటి సభ్యులకు బిగ్ బాస్ కెప్టెన్సీ టాస్క్‌ ఇచ్చినప్పుడు అలీ, హిమజ మధ్య గొడవ జరిగిన విషయం తెలిసిందే. డబ్బులు ఇవ్వకుండా హిమజ దొంగతనంగా వాటర్ తాగిందంటూ ఆమె జేబులో ఉన్న డబ్బులను అలీ బలవంతంగా లాక్కోబోయాడు. దీంతో అలీని హిమజ కాలితో తన్నింది. నన్నే తన్నుతావా అంటూ అలీ వ్యక్తిగత దూషణకు దిగాడు. దీంతో క్షమించమంటూ హిమజ అలీ కాళ్లపై పడింది. 18వ ఎపిసోడ్‌లో ఈ గొడవ హైలైట్ అయ్యింది.
Read Also: బిగ్ బాస్ సీజన్ 3 అన్ని ఎపిసోడ్‌ల పూర్తి సమాచారం ఒక్క క్లిక్‌తో
హిమజ విషయంలో అలీ ప్రవర్తించిన తీరును శనివారం నాటి ఎపిసోడ్‌లో నాగార్జున తప్పుబట్టారు. అలీపై ఆగ్రహం వ్యక్తం చేశారు. చెడామడా వాయించేశారు. ‘‘అలీ.. నీకు డ్రెస్ సెన్స్ బాగుంది కానీ, కామన్ సెన్స్ లేదయ్యా. ఆడపిల్ల మీద అలాగేనా అరిచేది. నువ్వు ఏకంగా ఆడపిల్ల జేబులో చెయ్యి పెట్టేసి డబ్బును టక్కున లాక్కుంటున్నావు. ఆ టాస్క్‌లో నువ్వొక విలేజ్ మేన్. తనకు ఇష్టం లేకుండా మగాడు ఎవడైనా ఆడపిల్లపై చేయ్యేస్తే తన్నుతుంది. అలాంటిది నువ్వు చెయ్యి వేసి ఆమెపైనే వ్యక్తిగత దూషణకు దిగావు. ఆమె నీకు బయట తెలిసి ఉండొచ్చు. కానీ, ఆ విషయాలేవీ బిగ్ బాస్ షోలోకి తీసుకురాకూడదు. నువ్వు చేసింది ముమ్మాటికి తప్పు’’ అని నాగార్జున కాస్త సీరియస్‌గా చెప్పారు.
ఒక ఆడపిల్లపై అలీ అలా దౌర్జన్యానికి దిగితే కనీసం ఇంటి సభ్యులు నోరు మెదపకపోవడం పట్ల కూడా నాగార్జున ఆగ్రహం వ్యక్తం చేశారు. కేవలం తమన్నా మాత్రమే అలీకి అడ్డుపడటాన్ని నాగార్జున ప్రశంసించారు. ఈ విషయంలో తమన్నాను అభినందించాలని చెప్పారు. స్వతహాగా సామాజిక కార్యకర్త అయిన తమన్నా.. హిమజ విషయంలో అలాగే ప్రవర్తించిందని కొనియాడారు. తప్పుచేసిన అలీ చేత 21 గుంజీళ్లు తీయించారు.
అలా ప్రశంస ఇలా ఛీవాట్లు..
హిమజ విషయంలో తమన్నా చర్యను ప్రశంసించిన నాగార్జున.. రవికృష్ణ విషయంలో ఆమె ప్రవర్తనను తప్పుబట్టారు. పండు అని ఎంతో ఆప్యాయంగా పిలిచే తమన్నా ఎందుకంత దురుసుగా ప్రవర్తించిందంటూ ప్రశ్నించారు.
‘‘హౌస్‌మేట్స్ అందరూ తమన్నా ప్లీజ్ స్టాప్.. ఆగు ఆగు.. అన్ని మాటలు అనొద్దు అని చెబుతూనే ఉన్నారు. అయినా నువ్వు ఎవ్వరినీ పట్టించుకోలేదు. ఒక టైంలో ఆ బాధను తట్టుకోలేక బాబా భాస్కర్‌ను పట్టుకుని రవి ఏడ్చాడు. అతని ముఖమంతా ఎర్రగా అయిపోయింది. నువ్వు ఇష్టపడిన ఫ్రెండ్‌ని ఆ స్థితికి ఎందుకురానిచ్చావ్. అంటే రవి నీ ఫ్రెండ్ కాదు. ఫ్రెండ్ అంటే వాళ్లు అడగకుండానే ఇవ్వాలి. ఒప్పుకుంటావా? (తమన్నా నిశ్శబ్ధంగా ఉండిపోయింది) నువ్వు ఒప్పుకోవట్లేదు’’ అని నాగార్జున అన్నారు. రవి విషయంలో తమన్నా చేసింది తప్పా ఒప్పా అని ఇంటి సభ్యులను నాగార్జున అడిగారు. అందరూ తప్పని సమాధానం ఇచ్చారు.
జర్నలిస్టులకు క్షమాపణలు చెప్పిన తమన్నా..
కిచెన్ దగ్గర శివజ్యోతితో గొడవపడిన సమయంలో తమన్నా జర్నలిస్టులు, జర్నలిజం గురించి తప్పుగా మాట్లాడింది. ఈ అంశాన్ని నాగార్జున లేవదీశారు. రవి విషయంలోనే కాకుండా శివజ్యోతి విషయంలోనూ తమన్నా తప్పుచేసిందంటూ నిలదీశారు. ‘‘జర్నలిస్టుల విషయంలో నువ్వేమన్నావ్? అందరూ యాక్టింగ్ చేస్తారూ అన్నావ్. నువ్వు యాక్ట్‌విస్టుగా ఉన్నప్పుడు జర్నలిస్టులు అందరూ నిన్ను సపోర్ట్ చేశారని నువ్వే చెప్పావ్. జాఫర్ కూడా సపోర్ట్ చేశాడని అన్నావ్. అంటే వాళ్లందరూ యాక్టింగ్ చేస్తున్నారా?’’ అంటూ తమన్నాను నాగార్జున దులిపేశారు.
దీనికి స్పందించిన తమన్నా తాను జర్నలిస్టులను అందరినీ అనలేదని వాదించింది. వెంటనే నాగార్జున ‘‘వీడియో ప్లీజ్ బిగ్ బాస్’’ అంటూ జరిగిన కథను రివైండ్ చేసి చూపించారు. ఈ వీడియోలో తమన్నా.. ‘‘జర్నలిజం ఒక యాక్టింగ్’’ అని అన్నట్టు స్పష్టంగా కనిపించింది. ఇది చూసిన తమన్నా తలదించుకుని ముసిముసి నవ్వులు నవ్వింది. ‘‘జర్నలిజం యాక్టింగ్ అన్నావ్. ఇప్పుడు అది చూసి నవ్వుతున్నావ్’’ అంటూ తమన్నాకు నాగార్జున చురకలంటించారు. వెంటనే అందుకున్న తమన్నా.. తాను నవ్వడంలేదని, చేసిన తప్పుకు సిగ్గుపడుతున్నానని చెప్పింది. జర్నలిస్టులందరికీ ఆమె క్షమాపణలు తెలిపింది. శివజ్యోతికి కూడా సారీ చెప్పింది.
అవసరమా రవి..
కెప్టెన్సీ టాస్క్‌లో భాగంగా డబ్బులున్న బాక్సు అద్దాలను చేతితో పగలగొట్టి గాయంపాలైన రవికృష్ణ ప్రస్తావనను నాగార్జున లేవనెత్తారు. ‘‘రవి.. ఏంటయ్యా నువ్వు. ఆ చేయి పెట్టి గ్లాసులు పగలగొట్టటం ఏంటి? అవసరమా? మనందరం హీరోలమే. నువ్వు టీవీ సీరియళ్లలో హీరో. నేను సినిమాల్లో హీరో. సినిమాల్లో చేసిన పనులు ఇంటికొచ్చి చేయలేను కదా! అది గ్లాస్ పీస్.. చేయి తెగుతుంది. తమన్నా విషయంలో ఎంత ఓపికగా ఉన్నావ్.. ఆ ఓపిక ఎక్కడికి పోయింది. బిగ్ బాస్ హౌస్‌లో ఏ ప్రాపర్టీ విరగకొట్టకూడదు. అందుకే డంబెల్‌తో విరగకొట్టిన శ్రీముఖికి శిక్ష పడింది. కాబట్టి బిగ్ బాస్ హస్‌లో ప్రాపర్టీ జాగ్రత్త’’ అని నాగార్జున సూచించారు. దీనికి రవి, శ్రీముఖి క్షమాపణ చెప్పారు.
వితికా.. హవ్వా.. ఆశ్చర్యపోయిన నాగార్జున
కెప్టెన్సీ టాస్క్‌లో భాగంగా జరిగిన జగడంలో రవికృష్ణ చేతికి గాయమైనప్పుడు వితికా షెరు చేసిన ఓవరాక్షన్‌ను నాగార్జున ప్రస్తావిస్తూ.. ‘‘నీ కేర్, కన్సర్న్ డబ్బులు దాచిన తర్వాతా!! హవ్వా..! ఓ వైపు వరుణ్ చెబుతున్నా డబ్బులు దాచేయ్ డబ్బులు దాచేయ్ అంటూ డోర్ టక్కున క్లోజ్ చేసి ఆ తరవాత వచ్చి కన్నీరు పెట్టుకుంటావా? వితికా..’’ అంటూ నవ్వుతూ గాలి తీసేశారు. దానికి వితికా వివరణ ఇస్తూ.. ‘‘నేను లోపలికి వెళ్లినప్పుడు చేయి కట్టయ్యిందని నాకు తెలీదు. వరుణ్ చెప్పాక తెలిసింది. నార్మల్‌గా కట్టయ్యిందేమో అనుకున్నా. తరవాత చూసేసరికి నేను తట్టుకోలేకపోయాను. అప్పుడు ఏడ్చాను సార్’’ అని చెప్పింది.
రాహుల్.. హౌజ్‌లో ‘ఫాల్తు’ మాటలొద్దు
రవికృష్ణకి చేయి తెగినప్పుడు రాహుల్ కాస్త ఆవేశంగా కనిపించిన విషయం తెలిసిందే. శ్రీముఖి వల్లే ఇలా జరిగిందని ఆమెను తిట్టిపోశాడు. ‘‘ఫాల్తు ఐడియాలు.. ఫాల్తు మొహంది’’ అంటూ కాస్త ఎక్కువ మాట్లాడాడు. దీన్ని నాగార్జున టార్గెట్ చేశారు. ‘‘అందరూ శ్రీముఖి మీద పడ్డారు. శ్రీముఖి డంబెల్ ఇచ్చి కొట్టింది అని. రాహుల్ కూడా ఫాల్తు మాటలు చాలా మాట్లాడాడు. రాహుల్ ఇది ఆఖరి వార్నింగ్.. దయచేసి ఇలాంటి మాటలు మాట్లాడొద్దు. ఫాల్తు మాటలు మాత్రం వద్దు’’ అంటూ స్వీట్ వార్నింగ్ ఇచ్చారు. అక్కడ విషయం ఎంత సీరియస్ అయినా ఫాల్తుది, యాంకరింగ్ చేసుకునేది అంటూ ప్రొఫెషన్‌ను అవమానించడం తప్పు అని నాగార్జున చెప్పారు. రాహుల్‌తో శ్రీముఖికి సారీ చెప్పించారు.
తప్పులు చేసినవారందరికీ క్లాసులు పీకుతూ సీరియస్‌గా సాగుతున్న షోలోకి నాగార్జున మళ్లీ వినోదాన్ని తీసుకొచ్చారు. గొడవలు పడిన హౌజ్‌మేట్స్ మధ్య బంధాన్ని బలోపేతం చేయడానికి ఒక సరదా టాస్క్‌ను తీసుకొచ్చారు. ఇంటి సభ్యులను ఏడు జంటలుగా విడగొట్టారు. నాగార్జున సూచించిన జంట వెనక్కి తిరిగి ఎదురెదురుగా నిలుచుకోవాలి. వారిద్దరి మధ్య ఒక బెలూన్ పెడతారు. ఆ బెలూన్ పైకి ఎగిరిపోకుండా, కింద పడుకుండా అలానే తీసుకొని నడుచుకుంటూ స్టోర్ రూంకి వెళ్లి అక్కడున్న వస్తువును తీసుకురావాలి. ఈ టాస్క్‌ను మొదటిగా రాహుల్, శ్రీముఖికి ఇచ్చారు. వారిద్దరూ విజయవంతంగా పూర్తిచేశారు. ఆ తరవాత అలీ-హిమజ, పునర్నవి-బాబా భాస్కర్, వరుణ్-మహేష్, శివజ్యోతి-వితిక, రవి-తమన్నా, రోహిణి-అశురెడ్డి జంటలు ఈ టాస్క్‌ను ట్రై చేశాయి. వీళ్లలో పునర్నవి-బాబా భాస్కర్ మాత్రమే టాస్క్‌ను విజయవంతంగా పూర్తిచేశారు.
స్టోర్ రూంలో లగేజ్ లేని వాళ్లు ఎలిమినేట్
ఎపిసోడ్ మొత్తం కాస్త సీరియస్‌గా, ఇంకాస్త సరదాగా సాగింది. అయితే, వీటి మధ్యే ఎలిమినేషన్ ప్రస్తావన కూడా వచ్చింది. నామినేట్ అయిన పునర్నవి, రాహుల్, బాబా భాస్కర్, వితికా షెరు, తమన్నాలను తమ లగేజ్ మొత్తాన్ని సర్దుకుని స్టోర్ రూంలో పెట్టాలని నాగార్జున సూచించారు. వాళ్లంతా తమ లగేజీలను స్టోర్ రూంలో పెట్టేశారు. స్టోర్ రూంలో ఎవరి లగేజ్ అయితే ఉండదో వారు ఈ షో నుంచి ఎలిమినేట్ అయినట్టని నాగార్జున చెప్పారు. అశురెడ్డిని వెళ్లి చెక్ చేసి రమ్మన్నారు. అయితే, స్టోర్ రూంలో ఒక్కరి లగేజ్ కూడా లేదు. అంతా షాక్. కానీ, నాగార్జున నవ్వుతూ ఎలిమినేషన్ రేపు అని అందరికీ బై చెప్పేశారు. సన్‌డే ఫన్‌డేగా ఉండబోతోందని, హౌజ్ నుంచి ఎవరు వెళ్లిపోతారో తేలిపోతుందని ప్రేక్షకులకు నాగార్జున చెప్పారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.